Curaçao North Sea Jazz Festival

Curaçao North Sea Jazz Festival (CNSJF) ta un festival internashonal di músika ku ta tuma lugá anualmente na Willemstad, Kòrsou, durante e último wikènt di ougùstùs. Ku un elenko di artistanan di taya mundial, e festival a bira e evento musikal di mas grandi den Karibe.

 Historia 
E festival a wòrdu kreá na 2010 ku e meta pa stimula turismo pa Kòrsou durante e temporada abou. Ko-organisadónan ta Fundashon Bon Intenshon (FBI), un fundashon pa bon kousa di Gregory Elias,Awards voor Elias en Curaçao Cares, Antilliaans Dagblad (29 di desember 2014) huntu ku Mojo Concerts, e mesun kompania ku ta responsabel pa e renombra North Sea Jazz Festival den Ahoy na Rotterdam.Curacao North Sea Jazz Festival 

Durante tur su edishonnan, CNSJF tabata anfitrion di artistanan ikóniko manera Prince (2013), Rod Stewart (2014), Lenny Kravitz (2016), Kassav' (2011, 2016), Marc Anthony (2013, 2024) i hopi otro.

For di su inisio, e festival ta tuma lugá den Curaçao World Trade Center (WTC) na Piscaderabaai, Kòrsou. Despues di un interupshon na 2017 i un pousa mas largu entre 2020 i 2023, CNSJF a regresá na 2024.Curacao North Sea Jazz Festival Programma Archief E festival ta wòrdu konsiderá un di e eventonan di mas grandi i mas profeshonalmente organisá na Kòrsou.CNSJF slaat jaartje over, Antilliaans Dagblad (16 di novèmber 2016)Curacao North Sea Jazz Festival terug in 2024, Antilliaans Dagblad (26 di desèmber 2023)

 Programa i impakto 
E programa di CNSJF ta abarká un variedat amplio di género musikal, inkluyendo jazz, salsa, merengue, funk, soul, tumba, pop i R&B. E diversidat di estilo ta atrae un públiko internashonal, ku generalmente ta formá pa miles di bishitante for di mas ku 25 pais diferente.

Segun estimashon, e festival ta kontribuí di un manera signifikante na turismo i ekonomia di Kòrsou, atrayendo tantu bishitante internashonal komo lokal. Hopi hende ta planifika nan bishita na e isla spesífikamente pa asistí na e festival, loke ta krea un “boost” pa sektornan hotelero, di restoran i transporte.

Na nivel kultural, CNSJF a bira un plataforma pa promové músika lokal i pa pone Kòrsou riba mapa internashonal komo un destinashon di arte i entretenementu. Además, e festival ta enserá otro eventonan paralelo manera eksposishon di arte, workshop pa músiko, i otro inisiativanan pa stimulá partisipashon di hubentut.

Na 2012 CNSJF a risibí e Premio MCB i na 2014, huntu ku Fundashon Bon Intenshon, e premio "Caribbean Change Award 3.0". Na okashon di edishon 2013, CBCS a saka un moneda konmemorativo di 5 florin.Netherlands Antillean Commemorative Coins, CBCS 

 Edishonnan 
 Aña  Fecha  Lugá  Artistanan notabel  Nota 2010  3–4 di sèptèmber  WTC, Piscaderabaai  John Legend, Simply Red, Lionel Richie, Sergio Mendes, India, George Benson  Edishon inougural 2011  2–3 di sèptèmber WTC, Piscaderabaai  Sting, Stevie Wonder, Earth, Wind & Fire, Kassav', Chic ft. Nile Rodgers  Promé aparishon den Karibe di Stevie Wonder 2012  31 di ougùstùs – 1 di septèmber  WTC, Piscaderabaai  Alicia Keys, Santana, Diana Ross, Ruben Blades, Mana  Festival ta kuminsá risibí premionan regional grandi 2013  30–31 di ougùstùs  WTC, Piscaderabaai  Prince, Marc Anthony, Erykah Badu, Los Lobos, Toto  CBCS ta emití moneda konmemorativo di 5 florin 2014  29–30 di ougùstùs  WTC, Piscaderabaai  Rod Stewart, Juan Luis Guerra, Chaka Khan, Bruno Mars, Sierra Maestra  Premiacion "Caribbean Change Award 3.0" 2015  3–5 di septèmber  WTC, Piscaderabaai  Enrique Iglesias, John Legend, Usher, Gregory Porter, Charles Bradley  Regreso di John Legend 2016  1–3 di septèmber  WTC, Piscaderabaai  Lenny Kravitz, Tom Jones, Kassav', Jamie Cullum, Carlos Vives  Último edishon kontinuo promé ku pousa largu 2017  —  —  —  Kanselá 2018–2019  —  —  —  No tabatin edishon 2020–2023  —  —  —  Kanselá pa motibu di pandemia di COVID-19 i pousa organisashonal 2024  29–31 di ougùstùs  WTC, Piscaderabaai  Gladys Knight, Nile Rodgers & Chic, Black Eyed Peas, Juanes  Regreso despues di 7 aña 2025  28–30 di ougùstùs  WTC, Piscaderabaai  Snoop Dogg, Ricky Martin, NE-YO, Cimafunk, Gilberto Santa Rosa  Edishon mas grandi te ainda

 Mira tambe 
 Festivalnan na Kòrsou

Category:Kòrsou
Category:Músika